CELEX: 62018TN0546
Language: bg
Date: 2018-09-17 00:00:00
Title: Дело T-546/18: Жалба, подадена на 17 септември 2018 г. — XM и др./Комисия

5.11.2018   
            
            
               BG
            
            
               Официален вестник на Европейския съюз
            
            
               C 399/53
            
         
      Жалба, подадена на 17 септември 2018 г. — XM и др./Комисия
      (Дело T-546/18)
      (2018/C 399/68)
      Език на производството: френски
      
         Страни
      
      
         Жалбоподатели: XM и 26 други жалбоподатели (представител: N. de Montigny, avocat)
      
         Ответник: Европейска комисия
      
         Искания на жалбоподателите
      
      Жалбоподателите искат от Общия съд:
      
                  —
               
               
                  да отмени решенията, увреждащи различните жалбоподатели, представляващи решенията на органа по назначаването да откаже да им възстанови разходите за обучение за годината 2017/2018, които се материализират по няколко начина в зависимост от характерните за всеки жалбоподател обстоятелства:
                  
                              —
                           
                           
                              било чрез индивидуално решение (по-точно с писмо по електронната поща), в което точно е посочен отказа да бъдат възстановени сумите,
                           
                        
                              —
                           
                           
                              било чрез отбелязването „processed“ в техния Sysper, което се смята от жалбоподателя за решение за отказ, при положение че в следващия фиш за заплатата, следващия месец (най-рано на 10 число, щом става въпрос за предаването на фишовете за възнаграждение) няма никакво възстановяване на суми или има само възстановяване на транспортни разходи,
                           
                        
                              —
                           
                           
                              било също чрез пълна липса на движение по молбата, която четири месеца след подаването ѝ се счита за имплицитно отхвърлена,
                           
                        
            
                  —
               
               
                  да осъди ответника да заплати съдебните разноски.
               
            
         Основания и основни доводи
      
      В подкрепа на жалбата си жалбоподателите излагат четири основания.
      
                  1.
               
               
                  Първото основание е изведено от нарушение на член 3, параграф 1 от приложение VII към Правилника за длъжностните лица на Европейския съюз и на общите разпоредби за изпълнение относно възстановяването на медицинските разноски, доколкото с промяната на тълкуването от страна на ответника били нарушени придобити права, оправдани очаквания, правната сигурност и принципът на добра администрация.
               
            
                  2.
               
               
                  Второто основание е изведено нарушение на правата на детето, на правото на семеен живот и правото на образование.
               
            
                  3.
               
               
                  Третото основание е изведено от нарушение на принципите на равно третиране и на недопускане на дискриминация.
               
            
                  4.
               
               
                  Четвъртото основание е изведено от липсата на ефективно претегляне на интересите на жалбоподателите и незачитане на принципа на пропорционалност, което опорочавало обжалваното решение.